Therešo ke gore basadi le bona ba nyaka go hlompšha. Seo se a kwagala ka gobane monna a ka se rate mosadi ge a sa thome ka go mo hlompha. Daniel o re: “Ke swanetše go hlompha dipono le ditšhišinyo tša mosadi wa ka. Ke swanetše go hlompha le maikwelo a gagwe. Ge ke sa kwešiše lebaka leo ka lona a ikwago ka tsela e itšego, ga se gore ke hlokomologe kamoo a ikwago ka gona.”
Tšea beke o lekola boitshwaro bja gago (e sego bja molekane wa gago) dikarolong tše di latelago.
“Go na le yo a bolelago a sa naganišiše bjalo ka ge eka o hlaba ka tšhoša, eupša leleme la ba bohlale le a fodiša.”—Diema 12:18.
“Mosadi o swanetše go tšeelwa godimo e sego feela dilong tše swanago le mošomo woo a o dirago ka gae. Gape o swanetše go tseba gore o a hlompšha le go tšeelwa godimo bakeng sa dika tša gagwe.”—Brian
“O ka se be le lenyalo leo le atlegilego ge o sa bontšhe tlhompho—goba bonyenyane o ka se thabe lenyalong. Selo feela seo bobedi bja lena le tla šalago le sona ke sekgopi le go ikwa le sa šireletšega.”—Carly